Þjóðhátíðardeginum veglega fagnað í Borgarbyggð Þjóðhátíðardegi Íslendinga verður fagnað víða í sveitarfélaginu Borgarbyggð á mánudaginn . Á Hvanneyri stendur Ungmennafélagið Íslendingur fyrir dagskrá og þjóðhátíðargrilli . Í Lindartungu verður Ungmennafélagið Eldborg og kvenfélagið Björk með leiki og veitingar . Í Brautartungu sér Ungmennafélagið Dagrenning um dagskrá og þá stendur Ungmennafélag Reykdæla fyrir hátíðarhöldum í Reykholti og Logalandi . Í Skallagrímsgarði í Borgarnesi verður hátíðardagskrá á vegum sveitarfélagsins . Má þar nefna hátíðarávarp Vilhjálms Egilssonar nýráðins rektors Háskólans á Bifröst , töfrabrögð í boði Einars Mikaels töframanns , tónlistaratriði , leiktæki , andlitsmálun og margt annað . Sjá nánar í auglýsingu í Skessuhorni vikunnar .